VENDIM
Nr. 26/2013

PËR NGRITJEN E KOMISIONIT HETIMOR DHE CAKTIMIN E OBJEKTIT, PËRBËRJES DHE AFATIT TË VEPRIMTARISË SË TIJ PËR HETIMIN E FAKTEVE, RRETHANAVE DHE PËRGJEGJËSIVE TË INCIDENTIT TË DATËS 24 PRILL 2013 PRANË AKADEMISË DIPLOMATIKE TË VJENËS

Në mbështetje të neneve 77 dhe 78 të Kushtetutës, neneve 8 dhe 9 të ligjit nr. 8891 datë 2.5.2002 “Për organizimin dhe funksionimin e komisioneve hetimore”, si dhe të neneve 25 dhe 55 të Rregullores së Kuvendit, me propozimin e një grupi deputetësh të Grupit Parlamentar të Partisë Demokratike,

KUVENDI
I  REPUBLIKËS SË SHQIPËRISË

VENDOSI:

I. Ngritjen e komisionit hetimor të Kuvendit për hetimin e fakteve, rrethanave dhe përgjegjësive të incidentit të datës 24 prill 2013 pranë Akademisë Diplomatike të Vjenës.
II. Objekti i punës së komisionit hetimor është:
a) hetimi për zbardhjen e plotë të fakteve dhe rrethanave të incidentit të datës 24 prill 2013 pranë Akademisë Diplomatike të Vjenës;
b) hetimi i plotë i veprimeve dhe përgjegjësive të individëve të përfshirë në incidentin e datës 24 prill 2013 pranë Akademisë Diplomatike të Vjenës;
c) në vartësi të rezultateve të hetimit, të përpunojë rekomandime Kuvendit të Shqipërisë për rivendosjen e dinjitetit të shtetit shqiptar.
III. Komisioni hetimor parlamentar përbëhet nga 9 deputetë. Kryetari i përket Partisë Demokratike. Përbërja e komisionit është si më poshtë:
1.  Fatbardh Kadilli     				Kryetar (PD)
2.   ...............................	           	 	Zëvendëskryetar(PS)
3. Paulina Hoti					Anëtar 
4. Osman Metalla			 	“ 
5. Gert Bogdani			 	“
6. Luçiano Boçi                                   	“
7. ……………………………… 			“ 
8. .................................... 		“
9. ......................................		 “
IV. Komisioni e ushtron veprimtarinë e tij për një afat 1-mujor nga miratimi i këtij vendimi.
V. Ngarkohen Kryetarja e Kuvendit dhe Sekretari i Përgjithshëm të krijojnë kushtet e nevojshme logjistike për veprimtarinë normale të këtij komisioni.
VI. Ky vendim hyn në fuqi menjëherë.
KRYETARE
Jozefina Topalli  (Çoba)

